CELEX: 31968R0316
Language: sl
Date: 1968-03-12 00:00:00
Title: Uredba Sveta (EGS) št. 316/68 z dne 12. marca 1968 o določitvi standardov kakovosti za sveže rezano cvetje in sveže okrasno listje

Pomembno pravno obvestilo

|

31968R0316

Uradni list L 071 , 21/03/1968 str. 0008 - 0016 finska posebna izdaja: poglavje 3 zvezek 2 str. 0016  danska posebna izdaja: serija I poglavje 1968(I) str. 0052  švedska posebna izdaja: poglavje 3 zvezek 2 str. 0016  angleška posebna izdaja: serija I poglavje 1968(I) str. 0053  grška posebna izdaja: poglavje 03 zvezek 33 str. 0014  španska posebna izdaja: poglavje 03 zvezek 2 str. 0109  portugalska posebna izdaja poglavje 03 zvezek 2 str. 0109 

		Uredba Sveta (EGS) št. 316/68z dne 12. marca 1968o določitvi standardov kakovosti za sveže rezano cvetje in sveže okrasno listjeSVET EVROPSKIH SKUPNOSTI JEob upoštevanju Pogodbe o ustanovitvi Evropske gospodarske skupnosti,ob upoštevanju Uredbe Sveta (EGS) št. 234/68 [1] o skupni ureditvi trga za živo drevje in druge rastline, čebulice, korenine in podobno, rezano cvetje in okrasno listje ter zlasti člena 3 Uredbe,ob upoštevanju predloga Komisije,ker v Skupnosti ter med državami članicami in tretjimi državami poteka precejšen promet s svežim rezanim cvetjem in svežim okrasnim listjem; ker sta zaželena izboljšanje in standardizacija kakovosti prodajanih proizvodov; ker je zato treba sprejeti skupne standarde kakovosti,SPREJEL NASLEDNJO UREDBO:Člen 11. Standardi kakovosti se določijo za:- sveže rezano cvetje in cvetne brste, primerne za šopke ali za okras, s podštevilko 06.03 A skupne carinske tarife,- sveže okrasno listje, veje in druge dele rastlin s podštevilko 06.04 A II skupne carinske tarife.2. Standardi kakovosti so opredeljeni v prilogah k tej uredbi.Člen 21. Če proizvod iz člena 1 ni v skladu s standardi kakovosti, ga od 1. julija 1968:- trgovec ali neposredno pridelovalec v Skupnosti ne sme prodati ali prodati na debelo,- uvoziti iz tretje države,- izvoziti v tretjo državo.2. Države članice so lahko pooblaščene, da sprejmejo ukrepe, ki glede nekaterih zahtev standardov kakovosti odstopajo od določb iz tretje alinee odstavka 1, zato da bi izvozniki lahko izpolnili zahteve trga v nekaterih tretjih državah.Takšno pooblastilo se izda v skladu s postopkom, določenim v členu 14 Uredbe (EGS) št. 234/68, in v skladu s tem postopkom se določijo tudi pogoji za takšno pooblastilo.Člen 3Uredba začne veljati tretji dan po objavi v Uradnem listu Evropskih skupnosti.Ta uredba je v celoti zavezujoča in se neposredno uporablja v vseh državah članicah.V Bruslju, 12. marca 1968Za SvetPredsednikE. FAURE[1] UL L 55, 2.3.1968, str. 1.--------------------------------------------------PRILOGA ISkupni standardi kakovosti za rezano cvetjeI. OPREDELITEV PROIZVODAStandardi veljajo za sveže rezano cvetje in cvetne brste, primerne za šopke ali za okras, pod podštevilko 06.03 A skupne carinske tarife.II. ZAHTEVE GLEDE KAKOVOSTIA. Najnižje zahteveProizvod mora biti glede na vrsto skrbno odrezan ali odtrgan in mora biti na ustrezni stopnji rasti oziroma razvoja.B. Razvrščanje(i) I. kakovostni razredProizvodi v tem razredu morajo biti dobre kakovosti. Imeti morajo tipične lastnosti vrste in, kjer je to primerno, sorte (kultivarja).Vsi deli rezanega cvetja morajo biti:- celi,- sveži,- brez živalskih ali rastlinskih zajedavcev in poškodb, ki bi jih ti povzročili,- brez ostankov sredstev za zatiranje škodljivcev in drugih snovi, ki vplivajo na videz,- nezmečkani ali neobtolčeni,- brez pomanjkljivosti v razvoju; pri nageljnih se razcepljeni venčni listi ne štejejo za pomanjkljivost v razvoju.Pri ameriških nageljnih morajo biti cvetice z razcepljenimi venčnimi listi povezane in posebej zapakirane v enotna, ustrezno označena pakiranja.Stebla morajo biti glede na vrsto in sorto (kultivar) trdna in dovolj močna, da podpirajo cvet(-ove).(ii) II. kakovostni razredTa razred zajema vse proizvode, ki ne izpolnjujejo vseh pogojev za I. kakovostni razred.Vsi deli rezanega cvetja morajo biti:- celi,- sveži,- brez živalskih ali rastlinskih zajedavcev.Cvetje pa ima lahko naslednje pomanjkljivosti:- majhne nepravilnosti glede oblike,- majhne zmečkanine,- majhne poškodbe zaradi, na primer, bolezni ali zaradi živalskih zajedavcev,- šibkejša, manj trdna stebla,- majhne madeže zaradi tretiranja s sredstvi za zatiranje škodljivcev ali drugimi snovmi, ki bi lahko vplivale na videz.Dopuščene pomanjkljivosti ne smejo povzročiti slabšega ohranjanja kakovosti, poslabšati videza ali uporabnosti proizvodov.C. Kakovostni razred "ekstra"Proizvodi, ki izpolnjujejo pogoje za I. kakovostni razred brez pomoči odstopanja v kakovosti, se lahko označijo z EKSTRA. Ta kakovostni razred pa se ne sme uporabljati za ameriške nageljne z razcepljenimi venčnimi listi.III. POSEBNE DOLOČBEPosebne določbe za nekatere vrste cvetja iz Priloge I A imajo prednost pred določbami iz te priloge.IV. RAZVRŠČANJE PO VELIKOSTIPri razvrščanju rezanega cvetja po velikosti je treba upoštevati najmanj naslednjo lestvico:Oznaka | Dolžina |0 | manj kakor 5 centimetrov ali cvetje, ki se prodaja brez stebla |5 | 5–10 centimetrov |10 | 10–15 centimetrov |15 | 15–20 centimetrov |20 | 20–30 centimetrov |30 | 30–40 centimetrov |40 | 40–50 centimetrov |50 | 50–60 centimetrov |60 | 60–80 centimetrov |80 | 80–100 centimetrov |100 | 100–120 centimetrov |120 | več kakor 120 centimetrov |Dolžina vključuje tudi cvetno glavico.Na enoto predstavitve (šopek, škatla in podobno) razlika med največjo in najmanjšo dolžino cvetja v enoti ne sme presegati:- 2,5 centimetra za cvetje pod oznako 15 in manj,- 5,0 centimetra za cvetje pod oznakami 20 (vključno) do 50 (vključno),- 10,0 centimetra za cvetje pod oznako 60 in več.Ta razlika se lahko podvoji za cvetje, ki je predstavljeno v obliki pahljače. Za visoke krizanteme pod oznakami 20 do 50 (vključno), predstavljene v obliki pahljače, lahko ta razlika znaša do 20 centimetrov.Lestvica velikosti in enotne dolžine, določene zgoraj, se ne uporabljajo za mimoze.Najmanjša dolžina vejic mimoz je 20 centimetrov. Dovoljeni pa so tudi šopki, ki so sestavljeni izključno iz majhnih vejic z dolžino manj kakor 20 centimetrov, če se na pakiranju navedejo besede "kratkostebelne" ali enakovreden izraz.V. ODSTOPANJA KAKOVOSTIV vsaki predstavitveni enoti so dovoljena naslednja odstopanja:(i) I. kakovostni razred5 % rezanega cvetja ima lahko majhne pomanjkljivosti pod pogojem, da to ne vpliva na enoten videz cvetja v predstavitveni enoti.(ii) II. kakovostni razred10 % rezanega cvetja lahko odstopa od zahtev za ta kakovostni razred. Polovica le-teh je lahko prizadeta zaradi živalskih ali rastlinskih zajedavcev.Pomanjkljivosti ne smejo poslabšati proizvodov.VI. PREDSTAVITEV ENOTE PAKIRANJAA. PredstavitevPredstavitvena enota (šopek, škatla in podobno) mora vsebovati 5, 10 ali večkratnik 10 kosov. To pravilo pa ne velja za cvetje, ki se običajno prodaja posamezno, in za cvetje, ki se običajno prodaja po teži.B. IzenačenostVsaka predstavitvena enota (šopek, škatla in podobno) mora vsebovati cvetje istega rodu, vrste ali sorte (kultivarja), v istem kakovostnem razredu in na isti stopnji razvoja.Dovoljene pa so mešanice cvetja ali mešanice cvetja z listi različnih rodov, vrst ali sort (kultivarjev), če uporabljamo proizvode istega kakovostnega razreda in so ustrezno označeni.C. Enota pakiranjaEmbalaža mora ustrezno zaščititi proizvode. Papir in drugi materiali, ki prihajajo v neposreden stik z rezanim cvetjem, morajo biti novi.VII. OZNAČEVANJEBlago morajo spremljati naslednji podatki:A. IdentifikacijaOdpošiljatelj ali | Ime in naslov ali uradno priznana oznaka |pakirnica | |B. Vrsta proizvoda- rod,- vrsta ali sorta (kultivar) ali barva cvetja,- kjer je to ustrezno, beseda "mešanica" (ali enakovreden izraz).C. Poreklo (neobvezno)Pridelovalno območje porekla, ali nacionalno, regionalno ali lokalno ime kraja.D. Trgovski podatki- kakovostni razred,- velikost (oznaka dolžine) ali najmanjša in največja dolžina,- število ali neto teža.E. Uradni kontrolni žig (neobvezno)--------------------------------------------------PRILOGA I ASkupni standardi kakovosti za sveže rezano cvetjePOSEBNE DOLOČBE ZA MIMOZEMimoze morajo izpolnjevati kakovostne zahteve za I. kakovostni razred.Za mimoze pa ne velja zahteva o trdnosti zgornjega dela cvetnega stebla.Spodnji deli vej ne smejo biti preveč oleseneli.Mimoze morajo izpolnjevati tudi naslednje zahteve glede kakovosti:- poganjek mora imeti veliko cvetov;- konica poganjka ne sme biti zlomljena. Dovoljeni pa so tudi poganjki z zlomljeno konico, če ima zlomljeni del premer manj kakor 2 milimetra.Mimoze, ki jih ponujamo, so lahko cvetoče ali pa pred cvetenjem.Mimoze v razcvetu morajo imeti značilen cvet za sorto, delež še ne razcvetenih zelenih cvetnih brstov pa ne sme biti večji od:- 60 % pri sorti floribunda,- 20 % pri drugih vrstah in sortah.Cvetni brsti morajo biti normalne barve, brez madežev in se morajo trdno držati socvetja.Pri nerazcvetelih mimozah mora biti 80 % cvetnih brstov rumenih (rahlo odprtih).PredstavitevVeje mimoz morajo biti razvrščene po plasteh ali v šopke po:- 150 gramov, 250 gramov ali večkratnikih 250 gramov.Nerazcvetele mimoze pakiramo v majhne vrečke iz polietilena ali iz podobne snovi.Vsaka predstavitvena enota, tudi v veleprodaji, mora imeti enotno sestavo in lahko vsebuje samo veje iste vrste ali sorte.OznačevanjePoleg označbe pakirnice ali odpošiljatelja morajo biti na vsakem pakiranju navedeni še naslednji podatki:- rod,- vrsta ali sorta (kultivar),- "razcveteli" ali "nerazcveteli",- kadar je to ustrezno, "kratkostebelni" ali enakovreden izraz,- skupna neto teža ali število šopkov in teža posameznega šopka.--------------------------------------------------PRILOGA IISkupni standardi kakovosti za sveže okrasno listjeI. OPREDELITEV PROIZVODAStandardi veljajo za sveže okrasno listje, veje in druge dele rastlin pod podštevilko 06.04 A II skupne carinske tarife.II. ZAHTEVE GLEDE KAKOVOSTIProizvod mora biti:- svežega videza,- brez ostankov sredstev za zatiranje škodljivcev in drugih snovi, ki bi lahko vplivale na videz,- brez živalskih ali rastlinskih zajedavcev ali poškodb, ki bi jih ti povzročili in ki bi lahko poslabšale splošni videz,- brez poškodb, kakršne so zmečkanine ali oveneli deli, ki poslabšajo splošni videz,- brez čezmerne zunanje vlažnosti,- imeti mora značilno barvo za vrsto ali sorto.Proizvod mora biti skrbno odrezan in mora biti na ustrezni stopnji razvoja.III. POSEBNE DOLOČBEPosebne določbe za liste asparagusa iz Priloge II A dopolnjujejo določbe te priloge.IV. ODSTOPANJA KAKOVOSTIV vsaki predstavitveni enoti so dovoljena naslednja odstopanja kakovosti: 10 % svežega okrasnega listja lahko odstopa od zahtev pod II.V. OZNAČEVANJEBlago morajo spremljati naslednji podatki:A. IdentifikacijaOdpošiljatelj ali | Ime in naslov ali uradno priznana oznaka |pakirnica | |B. Vrsta proizvoda"Sveže okrasno listje" ali rod ali vrsta.--------------------------------------------------PRILOGA II ASkupni standardi kakovosti za sveže okrasno listjePOSEBNE DOLOČBE ZA LISTJE ASPARAGUSAI. OPREDELITEV PROIZVODAPosebne določbe veljajo za listje:- Asparagus L. plumosus Bak. in- Asparagus L. sprengeri Rgl.II. ZAHTEVE GLEDE KAKOVOSTI(i) I. kakovostni razredListje asparagusa v tem razredu mora biti:- dobro razvito, z nepoškodovanimi konicami in brez stranskih poganjkov,- dobro obraščeno, kladodiji se morajo trdno držati stebla,- neporumenelo.(ii) II. kakovostni razredTa razred zajema vse listje asparagusa, ki ne izpolnjuje vseh pogojev za I. kakovostni razred, izpolnjuje pa najnižje zahteve glede kakovosti za sveže okrasno listje.III. RAZVRŠČANJE PO VELIKOSTIDolžino merimo od vrha do spodnjega dela stebla.- ListjeAsparagusL.plumosus Bak. razvrščamo v naslednjo lestvico velikosti:Oznaka | Dolžina |0 | manj kakor 30 centimetrov |30 | 30–40 centimetrov |40 | 40–60 centimetrov |60 | več kakor 60 centimetrov |- Dolžina sekundarnih poganjkov mora biti v skladu z naslednjo lestvico:Oznaka | Dolžina |30 | 30–50 centimetrov |50 | več kakor 50 centimetrov |- AsparagusL.sprengeri Rgl. razvrščamo v naslednjo lestvico velikosti:Oznaka | Dolžina |0 | manj kakor 30 centimetrov |30 | 30–50 centimetrov |50 | več kakor 50 centimetrov |Poganjki asparagusa v šopku morajo biti približno enako dolgi.IV. ODSTOPANJA KAKOVOSTIV vsaki predstavitveni enoti so dovoljena naslednja odstopanja:(i) I. kakovostni razred10 % poganjkov lahko odstopa od zahtev za ta kakovostni razred, vendar morajo izpolnjevati pogoje za II. kakovostni razred. Odstopanja niso dovoljena pri zlomljenih poganjkih ali tistih, ki imajo stranske poganjke.(ii) II. kakovostni razred10 % poganjkov lahko odstopa od zahtev za ta kakovostni razred. Pomanjkljivosti ne smejo poslabšati uporabnosti proizvoda.V. PREDSTAVITEV ENOTE PAKIRANJAA. PredstavitevListje Asparagus plumosus razporedimo v šopke po 10 ali večkratnike 10 poganjkov; listje Asparagus sprengeri dajemo v šopke po 100 gramov, 250 gramov ali večkratnike 250 gramov.B. IzenačenostZlomljene poganjke (brez konice) in sekundarne poganjke dajemo v šopke posebej. Vejice v istem šopku morajo biti enake oblike in barve.C. Enota pakiranjaEmbalaža enote pakiranja mora ustrezno zaščititi proizvode. Papir in drugi materiali, ki prihajajo v neposreden stik s proizvodom, morajo biti novi.VI. OZNAČEVANJEBlago morajo spremljati naslednji podatki:A. IdentifikacijaOdpošiljatelj ali | Ime in naslov ali uradno priznana oznaka |pakirnica | |B. Vrsta proizvoda"Asparagus plumosus" ali "Asparagus sprengeri".C. Poreklo (neobvezno)Pridelovalno območje porekla ali nacionalno, regionalno ime ali lokalno ime.D. Trgovski podatki- kakovostni razred,- velikost,- število šopkov ali neto teža.E. Uradni kontrolni žig (neobvezno)--------------------------------------------------